Ajasta, Afrikasta ja muutoksesta | Kolumnit | Kaleva.fi
Etusivu Kolumnit Ajasta, Afrikasta ja muutoksesta
Ajasta, Afrikasta ja muutoksesta
Kolumnit 19.1.2010 0:00
Tunnetun sanonnan mukaan länsimaissa ihmisillä on kellot, mutta Afrikassa ihmisillä on aikaa. Siinä missä länsimainen lajitoveri juoksee kilpaa aikataulujen, deadlinejen ja riittämättömyyden tunteen kanssa, afrikkalainen elää sopusoinnussa sen tiedon kanssa, että aikaa tulee aina lisää eikä se voi loppua kesken.
Tätä ajatusta vastaan on vaikea keksiä mitään poikkipuolista. Afrikassa asuessani ja tätä aikakäsitystä vasten olen oppinut myös ymmärtämään valitsevia asiantiloja. Osan niistä toivoisi pysyvän ennallaan, mutta osan soisi muuttuvan nopeasti. Meillä ja muualla.
Satunnainen matkailija saattaa yllättyä ja pettyäkin tullessaan Afrikkaan. Tätäkö tämä on, kaupunkia, slummia, colaa, satellittiantenneja. Missä oikea Afrikka piileksii? Afrikkaa koskevissa nostalgisissa mielikuvissa luonto on uljas, villi ja alkuperäinen, savimajoissa asuvat ihmiset köyhiä mutta onnellisia, länsimaisen turmeluksen ulkopuolella eläviä. Halu museoida Afrikka Tarzan-kirjoista tutun maiseman muotoon puskee pintaan.
Länsimaisessa oravanpyörässä väsähtäneelle voi olla vaikea niellä tieto, että oikea Afrikka tänään on muutoksen manner. Kaupungit kasvavat, nostokurjet rakentavat, väki pakenee maalta kaupunkeihin toimeentulon perässä. Ihannoitu yhteisöllisyys on paljolti murtunut kaupungistumisen ja aidsin myötä. Orpojen määrä lisääntyy edelleen, eikä sukujen huolenpito riitä hoitamaan miljoonia orpoja.
Muutos vaikuttaa nopealta maaltapaon ja kaupungistumisen haasteiden kohdalla, mutta yhtä aikaa se on hidas perheeseen, sukuun ja sukupuolikäyttäytymiseen liittyvissä kysymyksissä. Sukupuolikulttuuri on vahvasti häpeän ja hiljaisuuden kulttuuri. Nuorille ei puhuta tarpeeksi aikaisin seksistä eikä siitä, miten itseään ja kumppaniaan voisi suojella sukupuolitaudeilta. Monissa maissa hiv-infektioiden määrä on saatu laskuun, mutta Botswanassa luku nousi viime vuoden aikana. Myös teiniraskauksien määrä kasvoi.
Muutoksen yhtäaikainen hitaus ja vauhti hämmentävät, ja jokainen sukupolvi etsii tapaansa hahmottaa sitä, ympäröivän kulttuurin sallimissa ja määrittämissä puitteissa.
Moni kehitysyhteistyöhön suurin haavein ja idealismin siivittämänä lähtenyt on kertonut kokeneensa turhautumisen ja kyynistymisen vaiheen työssään. On tuntunut, etteivät ihmiset ymmärrä omaa parastaan.
Kulttuurinmuutos on hidasta ja se voi helposti näyttäytyä paikallisten saamattomuutena ja haluttomuutena muutokseen. Jo pelkästään erot kommunikaatiotavoissa ja puhekulttuureissa voivat tyrmätä. Tehokkaaseen kokouskäytäntöön tottuneen on tuskastuttavaa osallistua monituntiseen istuntoon, jonka päätteeksi valmista ei tule. Mutta jokainen on saanut ilmaista mielipiteensä, yhtyä edelliseen puhujaan, perustella.
Aika ei päätöksenteossakaan lopu kesken. Tätä länsimaisen kumppanin on vaikea ymmärtää. Silti moni paluumuuttaja kertoo kulttuurishokista kotimaahan palatessaan: tehokkuus, ajanpuute, väsymys ja kiire lamaavat lopulta enemmän kuin hidas arki.
Aikakäsityksen pohtiminen ja ymmärtäminen voisi auttaa auttajaa maailmanparannustuskassa. Ajasta ja sen kerroksista on olemassa länsimainenkin teoria. Ranskalaisen historioitsijan, kuuluisan annalistin Fernand Braudelin keskeinen teesi historian hahmottamisesta on ajan keston jakautuminen kolmeen tasoon. Ensimmäinen taso on hidas, lähes liikkumaton aika, joka sisältää rakenteet: ilmaston, kulttuurit, maailmankuvan. Konjuktuuri-niminen taso on sosiaalista historiaa, joka muuttuu hitaammin kuin ajan kolmas taso, eli lyhyen keston aika, jossa muutokset ovat ihmisten hallitsemia ja aikaansaamia, tietoisuudessa olevia. Oleellista on, että kaikki ajan tasot ovat nykyhetkessä läsnä sisäkkäin, samanaikaisesti. Näin muodostuu ainutlaatuinen, monikerroksinen nykyisyys.
Yksi hitaimmin muuttuvista kulttuurin osa-alueista on uskonnollisuus. Vaikka kristinusko nykyään on vallitseva pääuskonto monissa eteläisen Afrikan maissa, perinteiset uskomukset vaikuttavat vahvasti. Aina ei ole kysymys turvallisista, koko yhteisöä hyödyttävistä traditioista, sillä perinteet voivat olla hyvin ongelmallisia - eivät vain ulkopuolisten silmin.
Tuntuu esimerkiksi käsittämättömältä, että korkeissa viroissa olevat poliitikot ja liikemiehet voivat turvautua mutiin saadakseen etua kilpailijoihinsa nähden. Mutiksi kutsutaan kasvi- tai eläinkunnasta saatavia rohtoja, pahimmillaan se valmistetaan ihmisen, mieluiten pienen lapsen ruumiinosista. Tällöin sen uskotaan olevan voimallisinta. Eteläisessä Afrikassa tapahtuu vuosittain useita muti-murhia. Tältä osin kulttuurinmuutoksen soisi olevan nopeampi.
Afrikka muuttuu ajallaan, tavallaan, ehdoillaan. Missä se tapahtuu rauhanomaisesti, ihmisoikeuksia ja luontoa kunnioittaen, tilanne on onnellinen haasteista huolimatta. Näissä maissa länsimaiset kumppanit voivat olla mukana muutoksessa ja maksaa takaisin siirtomaa-ajan kasvattamaa velka.
Sanotaan, että Afrikka opettaa enemmän kuin me voimme opettaa sitä. Aikakäsityksestä voisimme kenties oppia sen, etteivät ajantajumme sittenkään ole niin kaukana toisistaan. Ehkä ihmisen luonnollinen tahti on jotain afrikkalaisen rauhallisen syklisen ja länsimaisen kiihdytetyn sisäkkäisyyden väliltä?
Aurinko nousee huomennakin ja antaa uuden mahdollisuuksien päivän niin hätähousuille kuin hitaammin kiiruhtaville. Kyynisyydelle ei tarvitse antautua, kun muistaa, että syvät muutokset tapahtuvat hitaasti, mutta varmasti. Meillä ja muualla.
Kirjottaja on filosofian tohtori ja pastori, joka asuu Gaboronessa Botswanassa ja palaa sieltä Ouluun loppukeväällä.
Murtovarkaat pyrkivät asuntoihin tuuletusikkunoiden kautta - hoikka varas ui ikkunasta sisään
Kuluttajan saatavilla on erilaisia testipakkauksia, joilla voi testata, kantaako puutiainen borrelioosia aiheuttavaa borrelia-bakteeria. Ovatko kotitestit tarpeellisia?
Luonnonvarakeskus (Luke) ja Ruotsin maatalousyliopisto seuraavat lähivuosina lohien ja meritaimenten vaelluskäyttäytymistä mereltä Tornionjoen kutupaikoille...
Oulu 9:18
Siivouspäivää juhlitaan Oulussa nyt seitsemättä kertaa. Kevään tapahtuma on jo kahdestoista kerta, kun oululaiset järjestävät omia kirppiksiään.
22.5. klo 11:00
Kukkaan puhjennut!
Näppäilijä
Haukiputaan vanhaa hautausmaata tutkitaan uusilla menetelmillä – kevään aikana kartoitetaan muun muassa vanhat haudat
Sipilä pääsee hapansilakkaa valmistavaan suolaamoon Ruotsissa - perinneruoka tunnetaan voimakkaasta hajustaan
LeBron James hurjasteli 44 pisteen korisaaliin, veteraani Kyle Korverin taistelu sytytti Clevelandin kotivoittoon Bostonista
Washington pusersi itälohkon finaalisarjan tasoihin - Tampa Bay jäi maaleitta